stanford-oval/wikipedia huggingface dataset:
Edward O’Hare

| Edward Henry O’Hare |
| --- | --- |
 ’Hare lentokoneessaan 1942.
Henkilötiedot
Syntynyt: 13. maaliskuuta 1914 St. Louis, Missouri, Yhdysvallat
Kuollut: 26. marraskuuta 1943 (29 vuotta)
Kansalaisuus:  Yhdysvallat
Ammatti:  Sotilaslentäjä
Sotilashenkilö
Taistelut ja sodat:  Toinen maailmansota
Sotilasarvo:  Komentajaluutnantti
Edward Henry O’Hare (13. maaliskuuta 1914 St. Louis, Missouri, Yhdysvallat – kadonnut 26. marraskuuta 1943 lähellä Tarawaa) oli yhdysvaltalainen lentäjä ja sotilas, josta tuli Yhdysvaltain laivaston ensimmäinen lentäjä-ässä toisen maailmansodan kuluessa.
O’Haren vaimo Rita ojensi miehensä kaulaan kunniamitalin 21. huhtikuuta 1942 presidentti Franklin D. Rooseveltin läsnä ollessa, jolloin hänet ylennettiin komentajaluutnantiksi.
O’Haren lopullisesta kohtalosta ei ole varmoja todisteita, mutta yhdysvaltalaiset uutissivustot julkaisivat tietoja hänen kuolemastaan 26. marraskuuta 1943. Monet korkeamman tason sotilasjohtajat uskoivat O’Haren joutuneen tulituksen kohteeksi Tyynellämerellä.
Dušan Fitzel

| Henkilötiedot |
| --- | --- | --- |
Koko nimi: Dušan Fitzel
Syntymäaika: 15. huhtikuuta 1963 (ikä 61)
Syntymäpaikka: Bojnice, Tšekkoslovakia
Seurat
| Vuodet | Seura | O (M) |
| 1983–1992 1992–1994 1994–1995 |  AC Dukla Praha  EPA Larnaca  FK Chmel Blšany | 158(3) 42(3)   |
Valmennusura
1998–2005 2006–2009:  Tšekin U-21 ja U-18  Maltan maajoukkue
 Seurajoukkueuran tilastot kattavat vain kansalliset sarjat.
Dušan Fitzel (s. 15. huhtikuuta 1963 Bojnice[lähde? ]) on tšekkiläinen jalkapallovalmentaja ja entinen keskikenttäpelaaja.
Ura pelaajana

Fitzel pelasi suurimman osan urastaan AC Dukla Prahassa puolustavana keskikenttäpelaajana. Hän teki 158 pelaamassaan ottelussa kolme maalia vuosien 1983–1992 aikana. Hän pelasi kaksi kautta myös kyproslaisessa EPA Larnacassa ja lopetti uransa FK Chmel Blšanyssa kauden 1994–1995 jälkeen.
Ura valmentajana

Fitzel aloitti valmennusuransa SK Slavia Prahan juniorijoukkueessa. 1998 hän siirtyi Tšekin jalkapalloliiton palvelukseen ja työskenteli seitsemän vuoden ajan alle 18- ja 21-vuotiaiden maajoukkuevalmentajana. Fitzel oli johdattamassa Tšekkiä alle 21-vuotiaiden Euroopan mestariksi vuonna 2002.
Tammikuussa 2006 Fitzel nimitettiin Maltan jalkapallomaajoukkueen uudeksi päävalmentajaksi. Hänen johdollaan piskuinen Malta on pelannut tasoonsa nähden hyvin. Lokakuussa 2006 Malta yllätti Unkarin maalein 2–1 ja otti ensimmäisen voiton sitten vuoden 1993. Lokakuussa 2007 se venyi 2–2 tasapeliin Turkkia vastaan. Fitzel onkin noussut Maltalla suureksi sankariksi ja saanut lempinimen La Vallette maltalaisen kansallissankarin Jean Parisot de la Valetten mukaan.
Heinäkuussa 2009 Fitzel ilmoitti yllättäen jättävänsä Maltan maajoukkueen. Lähdön syynä ovat Fitzeliä jo pitkään vaivanneet terveysongelmat.
| 0 | 1 | 2 |
| --- | --- | --- |
| Edeltäjä: Horst Heese | Maltan jalkapallomaajoukkueen päävalmentaja 1/2006–7/2009 | Seuraaja: John Buttigieg |
Dutch

Dutch (englantia, 'hollantilainen', 'hollannin kieli') voi tarkoittaa jotain seuraavista:
Tulen hulluksi! (Dutch), vuoden 1991 komediaelokuva
Johnny Dutch (s. 1989), yhdysvaltalainen aitajuoksija
Dutch Harbor eli "Dutch", Unalaskan satama-alue
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dutch”, voi hakea sivunnimihaulla, laajalla sivunnimihaulla tai tekstihaulla.
Dwight Phillips

| Mitalit | Mitalit | Mitalit |  |
| --- | --- | --- | --- |
|  Dwight Phillips |  Dwight Phillips |  Dwight Phillips |  |
Maa:   Yhdysvallat
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Ateena 2004 | pituushyppy |  |
| MM-kilpailut  | MM-kilpailut  | MM-kilpailut  |  |
|  Kultaa | Pariisi 2003 | Pituushyppy |  |
|  Kultaa | Helsinki 2005 | Pituushyppy |  |
|  Kultaa | Berliini 2009 | Pituushyppy |  |
|  Kultaa | Daegu 2011 | Pituushyppy |  |
|  Pronssia | Osaka 2007 | Pituushyppy |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Birmingham 2003 | Pituushyppy |  |
Dwight Phillips (s. 1. lokakuuta 1977 Decatur, Georgia, Yhdysvallat) on yhdysvaltalainen yleisurheilija, päälajinaan pituushyppy.
Alkujaan Phillips oli pikajuoksija, mutta alkoi keskittyä kolmiloikkaan Kentuckyn yliopistossa. Vaihdettuaan Arizonan osavaltion yliopistoon hän vaihtoi päälajikseen pituushypyn.
Vuonna 2003 hän voitti pituushypyn maailmanmestaruuden sekä sisä- että ulkoradoilla. Hallissa voitto irtosi yhden senttimetrin erolla Espanjan Yago Lamelaan. Ulkoradoilla voitto irtosi neljän senttimetrin erolla Jamaikan James Beckfordiin. Ateenan olympialaisiin 2004 Phillips lähti ennakkosuosikkina ja kauden kärkituloksen tehneenä miehenä. Hän voittikin olympiakultaa 12 senttimetrin erolla John Moffittiin. Helsingin MM-kisoissa 2005 Phillips hyppäsi loppukilpailun ensimmäisellä hypyllään uuden stadionennätyksen 860, eivätkä muut kyenneet vastaamaan. Osakan MM-kisoissa 2007 hän hyppäsi pronssille tuloksella 830 cm.
Eugenen GP-kisoissa 7. kesäkuuta 2009 Phillips hyppäsi ennätyksekseen 874 (–1,2 m/s) nousten kaikkien aikojen maailmantilaston viidenneksi edellään vain Mike Powell, Bob Beamon, Carl Lewis ja Robert Emmijan.
Berliinin MM-kilpailuissa 2009 Phillips voitti maailmanmestaruuden tuloksella 854 cm. Daegun MM-kilpailuissa 2011 hän voitti neljännen ulkoratojen maailmanmestaruutensa tuloksella 845 cm.
Juuri ennen kauden 2012 alkua Phillips joutui auto-onnettomuuteen, jossa hän sai niska- ja selkävammoja. Tämän jälkeen myös hänen akillesjännevammansa uusiutui eikä kyennyt osallistumaan Lontoon olympialaisiin.
Hänen viimeiset arvokisat olivat Moskovan maailmanmestaruuskisat 2013, jossa hän sijoittui sijalle 11.
Saavutukset pituushypyssä

Kesäolympialaiset
Sydney 2000: 8. sija, 806 (-0,1 m/s), 28.9.2000
Ateena 2004: kultaa, 859 (1,0), 26.8.2004
Yleisurheilun maailmanmestaruuskilpailut
Edmonton 2001: 8. sija, 792 (0,8), 11.8.2001
Pariisi 2003: kultaa, 832 (0,5), 29.8.2003
Helsinki 2005: kultaa, 860 (1,6), 13.8.2005
Osaka 2007: pronssia, 830, (0,4), 30.8.2007
Berliini 2009: kultaa, 854, (0,1), 22.8.2009
Daegu 2011: kultaa, 845, (0,0), 2.9.2011
Sisäratojen maailmanmestaruuskilpailut
2003 sisäratojen MM-kilpailut: kultaa, 829, 15.3.2003
IAAF:n yleisurheilufinaali
IAAF:n yleisurheilufinaali 2003: 1. sija, 831 (0,1), Monaco, 13.9.2003
IAAF:n yleisurheilufinaali 2004: 2. sija, 826 (-0.3),  Monaco, 19.9.2004
IAAF:n yleisurheilufinaali 2005: 1. sija, 846 (0,8), Monaco, 10.9.2005
IAAF:n yleisurheilufinaali 2009: 2. sija, 824 (-0,1), Thessaloniki, 13.9.2009
Phillips tuulettaa 844 kantanutta voittohyppyään Helsingin GE Money Grand Prix'ssa, 25.7.2005.
Clocks

| ”Clocks” Coldplay |
| --- | --- | --- |

Singlen tiedot
 Albumilta: A Rush of Blood to the Head
 Julkaistu: 10. joulukuuta 2002 (Yhdysvallat) 24. maaliskuuta 2003 (Britannia)
 Formaatti: 7" ja 12" vinyyli, DVD, CD
 Tuottaja(t): Ken Nelson, Coldplay
 Tyylilaji: vaihtoehtorock
 Kesto: 05.07
 Levy-yhtiö: Parlophone (Britannia) Capitol Records (Yhdysvallat)
Coldplayn muut singlet
| ”The Scientist” 2002 | ”Clocks” 2003 | ”God Put a Smile upon Your Face” 2003 |
”Clocks” on englantilaisen rock-yhtye Coldplayn kappale. Se on yhtyeen albumilla A Rush of Blood to the Head ja on sen viides kappale. Kappale julkaistiin Yhdysvalloissa albumin toisena singlenä ja Britanniassa albumin kolmantena singlenä. Yhdysvalloissa kappale nousi sijalle 29 Billboardin Hot 100 -singlelistalla ja Britannian singlelistalla sijalle yhdeksän.
Kaikki yhtyeen jäsenet osallistuivat kappaleen tekemiseen. Kappale rakentuu sen pianoriffin ympärille. Kappaleesta on tehty monia cover-versioita ja sitä on käytetty sämpläyksessä.
Kriitikoiden arviot ”Clocksista” olivat yleisesti ottaen positiivisia. ”Clocks” voitti vuoden 2004 Grammy-palkintogaalassa vuoden kappale -palkinnon.
Tausta ja kirjoittaminen

”Clocks” kirjoitettiin Coldplayn toisen albumin, A Rush of Blood to the Headin, äänitysten loppuvaiheessa. Yhtyeen laulaja, Chris Martin, tuli studioon myöhään illalla. Martinin mieleen tuli eräs riffi, ja hän kirjoitti sen pianolla. Kappaletta innoitti englantilainen yhtye Muse. Martin esitteli riffin yhtyeen kitaristille Jonny Bucklandille, joka lisäsi kappaleeseen kitaraosiot:
»Hän otti kitaransa [varma merkki siitä, että hän pitää kappaleesta] ja soitti näitä suurenmoisia sointujaan ... Se oli kuin kemiallinen reaktio.» 
(Chris Martin)
Yhtye oli tehnyt kymmenen kappaletta albumille ennen ”Clocksin” kirjoittamista. He ajattelivat, että oli jo liian myöhäistä lisätä kappale albumille, koska se oli jo melkein valmis. Niinpä kappaleesta äänitettiin vain demo-versio, jonka etiketissä luki ”Songs for #3”. Demo tallennettiin muiden viimeistelemättömien kappaleiden joukkoon. Yhtye työsti myöhemmin näitä kappaleita albumilleen seuraavalle albumilleen X&Y.
Coldplay oli valmis esittelemään albumia levy-yhtiölleen Parlophonelle kesäkuussa 2002. Martinin mielestä levy oli kuitenkin "roskaa", eikä yhtye ollut täysin tyytyväinen albumiin. Yhtye ja Parlophone päättivätkin lykätä albumin julkaisua, ja siirtyä kiertueelle. Kiertueen jälkeen, kun Martinin ja yhtyeen managerin ystävä Phil Harvey oli kuullut demon, hän kehotti Martinia työstämään ”Clocksia” välittömästi uudelleen. Harvey huomasi, että kappaleen säilöminen oli ristiriidassa kappaleen sanoituksien kanssa: ne käsittelevät kiireellisyyttä. Harveyn suostuttelun myötä Martin kehitti ”Clocksia” eteenpäin, samalla kun muut yhtyeen jäsenet lisäsivät kappaleeseen basson ja rummut. Yhtye äänitti kappaleen todella nopeasti, koska heillä oli kiire albumin kanssa. Albumi julkaistiin kahden kuukauden päästä kappaleen valmistumisen jälkeen.
Musiikki ja sanoitukset

Musiikkinäytteet
”Clocks”, albumilta , rakentuu pianoriffinsä ympärille, joka kuullaan näytteen lopussa. Näyte on kappaleen alusta.
Äänitiedostojen kuunteluohjeet
”Clocks” rakentuu kertautuvan pianoriffin ympärille, ja sen rumpu- ja basso-osiot ovat minimalistisia. Martin sovelsi ostinatoa ja laskevaa sävelasteikkoa pianon sointukulussa, joka vaihtuu duurista molliin. Riffi koostuu laskevasta arpeggiosta, jonka kaava on 3–3–2. Aksentti on korkeimmalla nuotilla. Kappaletta tukevat syntetisaattorit ja harva jousiorkesteri.
Kappaleen sanoitukset käsittelevät vastakohtia, ristiriitoja ja kiireellisyyttä. Chris Martin laulaa avuttomuudesta, siitä, että hän on häiriintyneessä ihmissuhteessa, josta hän ei välttämättä halua paeta. Sanoitukset ovat arvoituksellisia; toisen säkeistön viimeiset säkeet korostavat ristiriitaisia tunteita:
»Come out upon my seas / Cursed missed opportunities / Am I a part of the cure / Or am I part of the disease?

Tule ulos merilläni / Kirotut menetetyt mahdollisuudet / Olenko osa hoitoa / Vai olenko osa tautia?» 
(Coldplay – ”Clocks”)
Kappaleen nimi viittaa metaforalla sanoituksiinsa: "kellot" viittaavat aikaan, ja siihen että ajastaan maailmassa, eli elämästään, tulisi ottaa kaikki irti.
Julkaisu

”Clocks” julkaistiin Euroopassa" 24. maaliskuuta 2003 albumin A Rush of Blood to the Head kolmantena singlenä. Singlen mukana oli kaksi B-puolta: ”Animals”, joka oli yksi yhtyeen suosikkikappaleista konserteissa, mutta ei mahtunut albumille, ja ”Crest of Waves”. Singlen kansitaiteen, joka on kuvailu Martinista, on tehnyt Sølve Sundsbø. Albumin Yhdysvalloissa julkaisseen levy-yhtiön Capitol Recordsin mielestä ”The Scientist” ei sopinut toiseksi singleksi, joten siellä toinen single albumilta oli ”Clocks”.
Julkaisu > Vastaanotto

”Clocksia” soitettiin monissa mainoksissa, elokuvissa ja televisio-ohjelmissa vuonna 2003: amerikkalaisesta vapaapainiohjelma WWE:stä irlantilaiseen draamaan In America. Kappale soi kokonaisuudessaan vuoden 2003 elokuvan Confidence lopussa, ja sitä soitettiin myös amerikkalaisissa televisio-ohjelmissa Sopranos ja Third Watch. Kappaletta käytettiin myös elokuvan Peter Pan mainostamiseen.
Kriitikoiden arviot ”Clocksista” olivat yleisesti ottaen positiivisia. Rolling Stone -lehden kriitikko Rob Sheffield kirjoitti albumiarvostelussaan, että: "[kitaristi] Buckland loistaa loistavissa tajuntaa laajentavissa rock-kappaleissa kuten ... 'Clocks'". The Daily Telegraphin David Cheal kirjoitti, että ”Clocks” sisältää "hypnoottisen pianoriffin, jyskyttävän, lähes raivoisan rytmin, ja tarttuvan melodian, ja kaikki rakentuu upean seesteiseen kliimaksiin Martinin kelluvan äänen laulaessa". ”Clocks” voitti vuoden 2004 Grammy-palkintogaalassa himotun "vuoden kappaleen" palkinnon. Kappale oli myös ehdolla vuoden parhaaksi singleksi vuoden 2003 Q-palkintogaalassa.
Kappaleen single oli radiosuosikki vuonna 2003, ja se sijoittui monilla maailman singlelistoilla. Britanniassa single nousi sijalle yhdeksän, Yhdysvalloissa sijalle 29, ja Kanadassa sijalle seitsemän.
Cover-versiot ja remiksit

”Clocksista” on tehty useita remiksejä. Norjalainen duo Röyksopp teki kappaleesta remiksin ja julkaisi sen 12" vinyylilevyllä. Julkaisu oli rajoitettu 1 000:een painokseen, joista 100 myytiin yhtyeen kotisivujen kautta. Julkaisulla on myös remiks-versio kappaleesta ”God Put A Smile Upon Your Face”, jonka on tehnyt Def Inc ja Mr Thing. Röyksoppin versio kappaleesta nousi sijalle viisi australialaisen radiokanavan Triple J:n listalla vuonna 2003 (alkuperäinen versio kappaleesta oli ollut samalla listalla vuotta aikaisemmin sijalla 69). Kappaleesta on tehty myös muita dance-versioita, kuten Gabriel and Dresdenin ”Clokx”-mash-up, joka ilmestyi moniin P2P-ohjelmiin. Kappaleen remiks-versio on myös videopelin Dance Dance Revolution: Hottest Party Wii-konsolin version soundtrackilla. Kiinalainen yhtye Twelve Girls Band on tehnyt kappaleesta cover-version, joka on yhtyeen albumilla Eastern Energy.
Kuubalaisten artistien versio ”Clocksista” on hyväntekeväisyys-cover-albumilla Rhythms del Mundo.
Vaikutus

”Clocksia” pidetään yhtenä Coldplayn uran parhaimpana saavutuksena; kappaleen pianon progressiivinen tyyli on säilynyt yhtyeen tunnusmerkkinä. The New York Timesin mukaan, kappaleen alun pianoarpeggioita on sämplätty laajasti. Monissa X&Y:n kappaleissa näkyy ”Clocksin” vaikutus. Billboardin  Brian Cohen kirjoitti, että ”Clocks” toimi X&Y:n kappaleiden "lähtöalustana": monissa albumin kappaleissa kaikuu ”Clocksin” rakenne tai tunne. ”Speed of Sound”, Coldplayn kolmannen albumin, X&Y:n, ensimmäinen single, sisältää joitakin samanlaisuuksia ”Clocksin” kanssa. Molemmissa kappaleissa on sama aleneva sointutyyli. The New York Timesin mukaan, yhdysvaltalaisen laulajan Jordin Sparksin vuoden 2008 singlellä ”No Air” on samantyyliset piano-osiot kuin ”Clocksissa”. Yhdysvaltalaisen laulajan Brandyn kappale ”Should I Go”, albumilta Afrodisiac, sämplää ”Clocksin” pianoriffiä, kuten tekee meksikolaisen laulajan Alejandro Fernandezin vuoden 2007 singlekin ”Te Voy A Perder”.
Musiikkivideo

| --- | --- |

Kaksi kuvankaappausta musiikkivideosta, molemmissa kuvissa esiintyy yhtyeen laulaja Chris Martin.  Punainen ja sininen valo vaihtelevat videolla.

Kappaleen musiikkivideon ohjasi brittiläinen Dominic Leung. Se kuvattiin Lontoon Docklandsissa rakennuksessa, jonka nimi oli ExCeL. Videossa yhtye soittaa kappaleen laser-valojen edessä. Musiikkivideon yleisön muodostavat pääosin läheisen lukion oppilaat. Lavan laser-efektit ja punaisen ja sinisen valon vaihtelu luovat surrealistisen tunteen, jota lisää stooalainen yleisö. Koko yhtye esiintyy videossa.
Kappaleet

| --- | --- |
 7" vinyyli, CD (julkaistu 24. maaliskuuta 2003)  12" (julkaistu 7. heinäkuuta 2003) ”Clocks” – 5:09  ”Crests of Waves” – 3:39  ”Animals” – 5:33 :  DVD (julkaistu 24. maaliskuuta 2003) ”Clocks” (video edit)  ”Politik” (konserttitallenne, sisältää kuvagallerian)  ”In My Place” (live)  Haastattelu
Aiheesta muualla

Clocks-musiikkivideo EMIn YouTube-kanavalla
Coldplay soittamassa ”Clocksia” Twisted Logic -kiertueella vuonna 2005.
Dominik Baldauf

| Dominik Baldauf |
| --- | --- |

Henkilötiedot
Syntynyt: 23. huhtikuuta 1992 (ikä 32)
Kansalaisuus:   Itävalta
Uran tiedot
Seura:  SV Sulzberg-Vorarlberg
Laji:  maastohiihto 
Maailmancup
Kaudet:  2012–
Voitot:  0
Palkintokorokkeella:  0
 Tietolaatikko päivitetty 1. tammikuuta 2019 
Dominik Baldauf (s. 23. huhtikuuta 1992) on itävaltalainen maastohiihtäjä. Hän edustaa SV Sulzberg-Vorarlbergiä.
Baldauf hiihti ensimmäisen kerran maastohiihdon maailmancupissa maaliskuussa 2012 Lahden perinteisen sprintissä. Ensimmäiset maailmancupin pisteensä hän saavutti tammikuussa 2015 Rybinskin vapaan sprintistä ollen 26:s. Yksittäisessä maailmancupin kilpailussa hän on sijoittunut parhaimmillaan 17:nneksi Dresdenin vapaan hiihtotavan sprintissä tammikuussa 2018. Tour de Skillä 2018–2019 hän oli kahdeksas Val Müstairin vapaan hiihtotavan sprintissä.
Hän kilpaili perinteisen sprintissä vuoden 2015 MM-kilpailuissa Falunissa sijoittuen sijalle 19. Lahden MM-kilpailuissa 2017 hän oli vapaan hiihtotavan sprintissä 18:s. Pyeongchangin olympialaisissa 2018 hän oli parhaimmillaan perinteisen sprintissä 35:s. Seefeldin MM-kilpailuissa 2019 Baldauf sijoittui perinteisen hiihtotavan parisprintissä kuudenneksi. Samoissa kisoissa Baldauf pidätettiin 27. helmikuuta epäiltynä dopingista ja hänet erotettiin välittömästi poliisikoulusta, jossa hän opiskeli. Baldauf sai tapauksesta neljän vuoden kilpailukiellon.
Baldauf on osallistunut kolmiin nuorten MM-kilpailuihin.
Aiheesta muualla

Kuvia tai muita tiedostoja aiheesta Dominik Baldauf Wikimedia Commonsissa
Dino Jelusić

| Dino Jelusić |
| --- | --- |
 Dino Jelusić vuonna 2014.
Henkilötiedot
Syntynyt: 4. kesäkuuta 1992 (ikä 32) Požega, Kroatia
Kansalaisuus:  Kroatia
Ammatti:  muusikko ja lauluntekijä
Muusikko
Laulukielet:  kroatia, englanti
Tyylilajit:  rock
Soittimet:  piano
Palkinnot
 Lasten Eurovision 2003 
Aiheesta muualla
Kotisivut
  [ Muokkaa Wikidatassa ] [ ohje ]  
Dino Jelusić (s. 4. kesäkuuta 1992 Požega, Kroatia) on kroatialainen muusikko ja lauluntekijä. Hän on ensimmäinen Lasten Eurovision laulukilpailun voittaja kappaleella ”Ti si moja prva ljubav” vuonna 2003.
Jelusić asuu Zagrebissa vanhempiensa, nuoremman sisarensa Lorenan sekä Bruno-taaperon kanssa.[lähde? ]
Diskografia > singlet

Sjaj u očima (2013)
Ovo je moj svijet/Livin my own life (2013)
Prošao sam sve/I survived (260 days) (2013)
Grad Heroja (2013)
Otkazani let (2014)
Walk on the otherside (2014)
Bad to the Bone (2014)
Diskografia > Albumit

No.1 (2004)
Living my own life (2011)
Synkropation (2013)
Lähde:
Aiheesta muualla

Dino Jelusić – “Prošao sam sve” Mixer.hr.  12.4.2016. Viitattu 9.2.2020. (kroatiaksi)[vanhentunut linkki]
Lasten Eurovision laulukilpailun voittajat
| --- | --- |
2000-:  Dino Jelusić · María Isabel · Ksenija Sitnik · Marija ja Anastasija Tolmatšova · Aljaksei Žyhalkovitš · Bzikebi · Ralf Mackenbach
2010-:  Vladimir Arzumanyan · Candy · Anastasija Petryk · Gaia Cauchi · Vincenzo Cantiello · Destiny Chukunyere · Mariam Mamadashvili
Eadbert I

Eadbert I tai Eadberht I oli Kentin kuningas yhdessä veljiensä Alricin ja Æthelbert II:n kanssa vuosina 725–748. He olivat edellisen kuninkaan Wihtredin poikia ja nousivat valtaistuimelle isänsä kuoleman jälkeen. Anglosaksien kronikan mukaan Eadbert kuoli vuonna 748. Eadbertin poika Eardwulf seurasi isäänsä valtaistuimella ja oli Kentin kuningas setänsä rinnalla.
Drechterland

| Drechterland |
| --- | --- |
 Näkymä Schellinkhoutiin
 lippu:  vaakuna
 Drechterland
 Koordinaatit: 52°42′00″N, 05°11′00″E 
Valtio:  Alankomaat
Provinssi:  Pohjois-Hollanti
Pinta-ala:  
 – Kokonaispinta-ala:  59,1 km²
Väkiluku (2016):  19 400
 – Väestötiheys:  328,3 as./km²
 
 www.drechterland.nl 
Infobox OKVirheellinen NIMI-arvo: 
Drechterland on kunta ja paikkakunta Alankomaissa, Pohjois-Hollannin maakunnassa, Länsi-Friisinmaan alueella. Siellä on arviolta 19 400 asukasta (vuonna 2016) ja sen pinta-ala on 59,1 neliökilometriä.
Aiheesta muualla

Kuvia tai muita tiedostoja aiheesta Drechterland Wikimedia Commonsissa
Kartta Drechterlandin kunnasta. Rajat esittävät osoitteiden ja rakennusten perusrekisterin mukaisia asuinpaikkoja (Basisregistratie Adressen en Gebouwen (BAG) woonplatsen).
Pasi ja Pekka (albumi)

| Pasi ja Pekka Pasi ja Pekka |
| --- | --- | --- |

Studioalbumin tiedot
 Äänitetty : Microvox, 1970–1974
 Julkaistu: 1974
 Formaatti: LP
 Tuottaja(t): Jukka Kuoppamäki
 Tyylilaji: pop, iskelmä
 Kesto: 32.05
 Levy-yhtiö: Columbia
Pasi ja Pekka on samannimisen lauluduon vuonna 1974 ilmestynyt ensimmäinen ja ainoaksi jäänyt albumi. Albumille on koottu kaikki duon siihenastiset, aikaisemmin singleinä ilmestyneet levytykset vuosilta 1970-1974. Pasi ja Pekka osallistuivat albumin kappaleella ”Tyttö pieni” vuoden 1970 Syksyn sävel -kilpailuun, sijoittuen kymmenenneksi. Kappaleen on säveltänyt ja sanoittanut Jukka Kuoppamäki, joka on myös levyttänyt kappaleesta oman versionsa.
Kappaleet > A-puoli

Heikko mies – 02:48 ("Puppet Man")
Se on hänen tapaistaan – 03:13 ("A Woman's Way")
Tyttö pieni – 02:22
Laulu sinulle – 02:30 ("Singing My Song")
Taakse katsonut en – 02:22 ("Lookin' Out My Back Door")
Naisten mies – 02:04
Kappaleet > B-puoli

Tietäisitpä äitimuori – 02:16
En ole mitään – 03:59 ("I Have Nothing" / "Uno Dei Tanti")
Etkö nää – Muuttunut mä oon – 03:11 ("There's Been a Change in Me")
Maailman kylmä tie – 02:36
Kuoleva klovni – 02:52 ("Death of a Clown")
Näkis vaan – 02:43 ("Daisy Mae")
Kokoonpano

Pasi Saarnikko – laulu
Pekka Saarnikko – laulu
Veikko Samuli – orkesterin johto
Pertti Burman – rummut
Kari Hillo – kitara
Matti Juva – bassokitara
Jukka Kuoppamäki – taustalaulu
Mikko Kuoppamäki – perkussiot
Tapio Leppä – koskettimet
Kokoonpano > Tuotanto

Jukka Kuoppamäki – tuottaja
Pekka Nurmikallio – äänittäjä
Dino Merlin

| Dino Merlin |
| --- | --- |

Henkilötiedot
Koko nimi:  Edin Dervišhalidović
Syntynyt: 12. syyskuuta 1962 (ikä 62)
Ammatti:  laulaja-säveltäjä-soittaja
Muusikko
Laulukielet:  serbokroaatti (bosnia)
Aktiivisena:  1983–
Tyylilajit:  pop folk, disco, pop, tekno, hip hop, pop-rock, folk-rock, etno-pop (maailmanmusiikki)
Soittimet:  kitara
Yhtyeet:  Merlin
Levy-yhtiöt:  MP BHRT, Croatia Records, City Records, Diskoton
Aiheesta muualla
Kotisivut
  [ Muokkaa Wikidatassa ] [ ohje ]  
Dino Merlin (oik. Edin Dervišhalidović, s. 12. syyskuuta 1962 Sarajevo, Jugoslavia) on bosnialainen laulaja ja muusikko. Hän aloitti uransa jugoslavialaisena muusikkona ja on hajoamissotien jälkeenkin ollut yksi alueen suosituimmista artisteista. Lisäksi hän on suosittu eri puolilla maailmaa jugoslaavidiasporan keskuudessa esimerkiksi Yhdysvalloissa, Turkissa, Norjassa, Tanskassa, Ruotsissa, Saksassa, Bulgariassa ja Itävallassa. Tyyliltään hänen musiikkinsa yhdistää alueen paikallista kansanmusiikkia yleismaailmalliseen popiin.
Diskografia > Merlin

Kokuzna vremena (1985)
Teško meni sa tobom (a još teže bez tebe) (1986)
Merlin (1987)
Nešto lijepo treba da se desi (1989)
Peta strana svijeta (1990)
Diskografia > Sooloalbumit

Moja bogda sna (1993)
Fotografija (1995)
Vječna vatra (live, 1999)
Sredinom (2000)
Burek (2004)
Live Koševo 2004 (2005) - live-albumi
Ispočetka (2008)